CELEX: 52016DP0205
Language: lt
Date: 1462838400000
Title: Europos Parlamento sprendimas neprieštarauti 2016 m. balandžio 8 d. Komisijos deleguotajam reglamentui, kuriuo ištaisomas Deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas dėl tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklių ir iš dalies keičiamas Komisijos deleguotasis reglamentas (ES) 2015/2446 (C(2016)2002 – 2016/2656(DEA))

28.2.2018   
            
            
               LT
            
            
               Europos Sąjungos oficialusis leidinys
            
            
               C 76/130
            
         P8_TA(2016)0205
   Neprieštaravimas deleguotajam aktui. Tam tikrų Sąjungos muitinės kodekso nuostatų taikymas pereinamuoju laikotarpiu, kol bus įdiegtos tam tikros elektroninės sistemos
   Europos Parlamento sprendimas neprieštarauti 2016 m. balandžio 8 d. Komisijos deleguotajam reglamentui, kuriuo ištaisomas Deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas dėl tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklių ir iš dalies keičiamas Komisijos deleguotasis reglamentas (ES) 2015/2446 (C(2016)2002 – 2016/2656(DEA))
   (2018/C 076/20)
   
      Europos Parlamentas,
   
               —
            
            
               atsižvelgdamas į Komisijos deleguotąjį reglamentą (C(2016)2002),
            
         
               —
            
            
               atsižvelgdamas į 2016 m. kovo 11 d. Komisijos laišką, kuriame ji prašo Parlamento pareikšti, kad jis neprieštaraus deleguotajam reglamentui,
            
         
               —
            
            
               atsižvelgdamas į 2016 m. balandžio 21 d. Vidaus rinkos ir vartotojų apsaugos komiteto laišką Komitetų pirmininkų sueigos pirmininkui,
            
         
               —
            
            
               atsižvelgdamas į Sutarties dėl Europos Sąjungos veikimo 290 straipsnį,
            
         
               —
            
            
               atsižvelgdamas į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 278, 279 straipsnius ir 284 straipsnio 5 dalį,
            
         
               —
            
            
               atsižvelgdamas į Vidaus rinkos ir vartotojų apsaugos komiteto rekomendaciją dėl sprendimo,
            
         
               —
            
            
               atsižvelgdamas į Darbo tvarkos taisyklių 105 straipsnio 6 dalį,
            
         
               —
            
            
               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2016 m. balandžio 28 d., nebuvo pareikšta prieštaravimų,
            
         
               A.
            
            
               kadangi priėmus Deleguotąjį reglamentą (ES) 2016/341 (2) buvo aptikta, kad kai kurios su supaprastinimais susijusios dalies formos buvo per klaidą praleistos 12 priede ir, jei jos nebus įtrauktos iki 2016 m. gegužės 1 d., kai turės būti pradėtos taikyti atitinkamos Sąjungos muitinės kodekso nuostatos, tai labai neigiamai paveiks muitines ir prekiautojus;
            
         
               B.
            
            
               kadangi to paties 12 priedo dalyje, susijusioje su supaprastinimais, taip pat buvo aptikta tam tikrų klaidų, susijusių su formose vartojamais terminais, ir kadangi tuo atveju, jei šios klaidos nebus ištaisytos, jos pakenks Sąjungos muitinės kodekso ir jo įgyvendinimo nuostatų teisiniam aiškumui ir tinkamumui;
            
         
               C.
            
            
               kadangi dėl to Deleguotasis reglamentas (ES) 2016/341 turėtų būti atitinkamai pataisytas siekiant įtraukti į 12 priedo dalį, susijusią su supaprastinimais, trūkstamas formas ir pakeisti jomis toje pačioje minėto priedo dalyje esančias formas;
            
         
               D.
            
            
               kadangi siekiant užtikrinti, kad muitų sąjunga veiktų sklandžiai ir kad nebūtų trikdomi prekybos srautai, deleguotasis reglamentas turi būti taikomas nuo 2016 m. gegužės 1 d.;
            
         
               E.
            
            
               kadangi deleguotasis reglamentas gali įsigalioti pasibaigus Parlamento ir Tarybos tikrinimo laikotarpiui tik tuo atveju, jeigu nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš; kadangi pagal Reglamento (ES) Nr. 952/2013 284 straipsnio 5 dalį nustatytas tikrinimo laikotarpis yra du mėnesiai nuo pranešimo dienos, t. y. iki 2016 m. birželio 9 d., ir gali būti pratęstas dar dviem mėnesiais;
            
         
               F.
            
            
               kadangi vis dėlto neatidėliotinos skubos sumetimais Komisija 2016 m. kovo 11 d. paprašė Europos Parlamentą iš anksto iki 2016 m. gegužės 1 d. patvirtinti Deleguotąjį reglamentą;
            
         
            
               1.
            
            
               pareiškia, kad neprieštarauja deleguotajam reglamentui;
            
         
            
               2.
            
            
               paveda Pirmininkui perduoti šį sprendimą Tarybai ir Komisijai.
            
         
      (1)  OL L 269, 2013 10 10, p. 1.
   
      (2)  2015 m. gruodžio 17 d. Komisijos deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446 (OL L 69, 2016 3 15, p. 1).